ประกาศกระทรวงการคลังประกาศกระทรวงการคลังเรื่องหลักเกณฑ์และวิธีการในการขออนุญาตจัดตั้งสำนักงานผู้แทนในต่างประเทศและเงื่อนไขในการขออนุญาต---------อาศัยอำนาจตามความในมาตรา 10 แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์พ.ศ. 2522 รัฐมนตรีว่าการกระทรวงการคลังกำหนดหลักเกณฑ์วิธีการในการขออนุญาตจัดตั้งสำนักงานผู้แทนในต่างประเทศ และเงื่อนไขในการอนุญาตไว้ดังต่อไปนี้ ข้อ 1ในประกาศนี้ `บริษัท' หมายความว่าบริษัทเงินทุน หรือบริษัทเงินทุนหลักทรัพย์ซึ่งจัดตั้งขึ้นตามพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. 2522 ข้อ 2ในประกาศนี้ คำว่า 'สำนักงานผู้แทน' หมายความว่า สำนักงานติดต่อกับบุคคลทั่วไป โดยบุคคลผู้กระทำการแทนบริษัท ข้อ 3บริษัทที่จะขออนุญาตจัดตั้งสำนักงานผู้แทนในต่างประเทศได้ต้องมีคุณสมบัติดังนี้ 1)มีทุนจดทะเบียนและทุนซึ่งชำระแล้วเป็นจำนวนไม่ต่ำกว่า 500ล้านบาท 2)ปฏิบัติตามกฎหมาย คำสั่งรัฐมนตรีว่าการกระทรวงการคลัง และคำสั่งธนาคารแห่งประเทศไทยโดยเคร่งครัดและไม่เป็นผู้ที่ปฏิบัติขัดกับนโยบายของทางการสำหรับบริษัทเงินทุนหลักทรัพย์จะต้องดำเนินการแยกการประกอบธุรกิจเงินทุนและธุรกิจหลักทรัพย์ออกจากกันแล้ว 3)มีฐานะการดำเนินงานดี มีระบบการจัดการ การควบคุมภายในและการบริหารอย่างมีประสิทธิภาพตลอดจนมีความพร้อมในด้านบุคลากร 4)มีสัดส่วนทรัพย์ประจำต่อเงินกองทุนอยู่ในเกณฑ์พอสมควร และไม่เกิน 1 เท่าของเงินกองทุน 5)มีผลการดำเนินงานมีกำไรสุทธิติดต่อกัน 3 ปีหลังสุดก่อนยื่นคำขอ และต้องไม่มียอดขาดทุนสะสมยกมาจากปีก่อน ๆ ด้วย ข้อ 4บริษัทที่มีคุณสมบัติตามข้อ 3 ประสงค์จะขออนุญาตจัดตั้งสำนักงานผู้แทนในต่างประเทศให้ขออนุญาตต่อรัฐมนตรีว่าการกระทรวงการคลังโดยยื่นคำขอจำนวน 2 ชุดคำขออนุญาตอย่างน้อยต้องมีรายการดังต่อไปนี้ 1) วัน เดือนปี ที่ยื่นคำขออนุญาต 2)ชื่อผู้ขออนุญาต 3)ชื่อประเทศและที่ตั้งของสำนักงานผู้แทนที่จะขออนุญาต 4)หลักฐานการได้รับความเห็นชอบจากทางการของประเทศที่บริษัทจะตั้งสำนักงานผู้แทน (ถ้ามี) 5)วัตถุประสงค์ ขอบเขตการปฏิบัติงาน และแผนการดำเนินงานของการจัดตั้งสำนักงานผู้แทน 6)วงเงินและปริมาณสินเชื่อ หรือการให้บริการที่บริษัทให้หรือจัดหาให้แก่รัฐบาล รัฐวิสาหกิจ ธนาคารพาณิชย์ สถาบันการเงินธุรกิจเอกชน และกิจการอื่นในประเทศที่บริษัทจะตั้งสำนักงานผู้แทน 7)รายงานสรุปสถานการณ์ทั่วไปเกี่ยวกับเศรษฐกิจและการเมืองของประเทศที่บริษัทจะตั้งสำนักงานผู้แทนรายงานดังกล่าวอย่างน้อยต้องมีการประเมินฐานะและความมั่นคงทางเศรษฐกิจและการเมืองของประเทศดังกล่าวและรายละเอียดเกี่ยวกับความหนาแน่นของสถาบันการเงินรวมทั้งชื่อสถาบันการเงินต่างประเทศที่เข้าไปเปิดดำเนินการอยู่ในประเทศนั้นและประกอบธุรกิจลักษณะเดียวกับบริษัทเงินทุนและชื่อประเทศที่จดทะเบียนของสถาบันการเงินดังกล่าว 8)ประโยชน์ที่คาดว่าบริษัทและประเทศไทยจะได้รับ 9) ชื่อประวัติการทำงาน และคุณสมบัติของบุคคลที่จะได้รับการแต่งตั้งเป็นเจ้าหน้าที่ผู้ได้รับมอบหมายจากสำนักงานใหญ่ ข้อ 5บริษัทที่ได้รับอนุญาตให้จัดตั้งสำนักงานผู้แทนในต่างประเทศ ต้องปฏิบัติตามเงื่อนไข ดังต่อไปนี้ 1)ต้องไม่ประกอบธุรกิจใด ตามมาตรา 4 และธุรกิจอื่นที่รัฐมนตรีว่าการกระทรวงการคลังอนุญาตตามมาตรา 20 (6)แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์พ.ศ. 2522 2)ให้พนักงานเจ้าหน้าที่เข้าไปตรวจสอบกิจการและสินทรัพย์ของสำนักงานผู้แทนได้เมื่อธนาคารแห่งประเทศไทยเห็นว่ามีความจำเป็น3) ต้องเปิดดำเนินการภายใน 1 ปีนับแต่วันที่ได้รับอนุญาตหากไม่สามารถดำเนินการได้ ให้ถือว่าการอนุญาตเป็นอันสิ้นผล 4)แจ้งสถานที่ทำการและกำหนดวันเปิดทำการให้ธนาคารแห่งประเทศไทยทราบเป็นเวลาไม่น้อยกว่า 7 วันก่อนวันที่สำนักงานผู้แทนจะเริ่มดำเนินการและให้ยื่นขออนุญาตเมื่อประสงค์จะย้ายสำนักงานผู้แทนโดยธนาคารแห่งประเทศไทยจะอนุญาตโดยกำหนดเงื่อนไขใด ๆ ไว้ด้วยก็ได้ 5) แจ้งชื่อประวัติทางการงานของเจ้าหน้าที่บริหาร และขอบเขตอำนาจของเจ้าหน้าที่ฝ่ายบริหารให้ธนาคารแห่งประเทศไทยทราบทุกครั้งที่มีการเปลี่ยนแปลง 6)จัดทำและส่งรายงานฐานะการเงินประจำปีให้ฝ่ายกำกับและพัฒนาสถาบันการเงิน ธนาคารแห่งประเทศไทย ภายใน 90 วันนับแต่วันสิ้นงวดการบัญชี 7)จัดทำและส่งรายงานตามแบบที่กำหนดทุกสิ้นเดือนมิถุนายนและธันวาคม ให้ฝ่ายกำกับและพัฒนาสถาบันการเงินธนาคารแห่งประเทศไทยภายใน 90 วัน นับแต่วันสิ้นเดือนนั้น ๆ 8)ยื่นรายงานหรือแสดงเอกสารใดตามระยะเวลา หรือเป็นครั้งคราวตามที่ธนาคารแห่งประเทศไทยกำหนดและธนาคารแห่งประเทศไทยจะให้ทำคำชี้แจงเพื่ออธิบายหรือขยายความแห่งรายงานหรือเอกสารนั้นด้วยก็ได้ 9)แจ้งหลักเกณฑ์และเงื่อนไขที่ทางการของประเทศที่บริษัทเปิดสำนักงานผู้แทนกำหนดให้สำนักงานผู้แทนต้องปฏิบัติให้ธนาคารแห่งประเทศไทยทราบทุกครั้ง 10)เมื่อมีความประสงค์จะปิดสำนักงานผู้แทนต้องแจ้งเป็นหนังสือให้ธนาคารแห่งประเทศไทยทราบล่วงหน้าเป็นเวลาไม่น้อยกว่า 15วันก่อนวันปิดสำนักงาน ข้อ 6ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ 1 สิงหาคม 2537ธารินทร์ นิมมานเหมินท์ รัฐมนตรีว่าการกระทรวงการคลัง